open-index/open-wikipedia-markdown huggingface dataset:
Sniego rogės

**Sniego rogės**, arba **sniegaeigis, sniego motociklas** () – universali, didelio pravažumo sausumos transporto priemonė, skirta žiemos kelionėms sniegu ar ledu, jai nebūtinas kelias ar pramintos vėžės. Įvairios šių priemonių modifikacijos leidžia jomis važiuoti per gilias pusnis miškuose, kalnuotose ar atvirose vietovėse, ant užšąlusių vandens telkinių ir pan. 

## Konstrukcija

Paprastai sniego rogės yra sukonstruotos kaip atvira transporto priemonė, be kabinos, su įtaisytu priekiniu stiklu apsaugoti vairuotoją nuo priešpriešinio vėjo, vieta vienam keleiviui. Valdymui reikia panašių įgūdžių. kaip ir vairuojant motociklą ar keturratį. Važiuoklę priekyje sudaro vairuojančiosios slidės – plačios pavažos, kurių gali būti ir viena, per vidurį, – ir galinė varančioji dalis, vikšriniai varytuvai. Vikšrai pirmuose modeliuose buvo gaminami iš metalo ar gumos, tačiau pastaruoju metu naudojamas daug atsparesnis ilgaamžis kevlaro pluoštas. Priklausomai nuo transporo priemonės paskirties, naudojami įvairaus galingumo vidaus degimo bei dyzeliniai varikliai. 

## Naudojimas
 
Pradžioje sniego rogės buvo gaminamos kaip transporto priemonė, skirta važiuoti ten, kur kitos negali pravažiuoti. Jos tapo labai populiarios tarp medžiotojų, miško darbuotojų,  pervežant žmones bei medžiagas sniegu užklotomis nuošaliomis vietovėmis, per upių ir ežerų ledą. Jos tapo nepamainomos Šiaurės tautų gyvenime, kurioms reikia keliauti mažai kelių turinčiomis vietovėmis, paskui elnių bandas. Sniego rogės yra tapusios ir žiemos laisvalaikio leidimo dalimi, organizuojamos lenktynės, varžybos.  


Vaizdas:An Alpinist With His Snowmobile.jpg
Vaizdas:Snowmobile Lynx Enduro 400.jpg
Vaizdas:Snowmobile race.jpg
Vaizdas:Motorne sanjke Platak HGSS 0110 1.jpg
Vaizdas:SnowmobilesYellowstone.jpg
Vaizdas:Dual-track snowmobile.jpg


## Nuorodos

* Sniego rogių gamintojų asociacijos tinklalapis
* Kanadiečių sniego rogių tarybos tinklalapis 
* Sniego rogių darbo principas
* Sniego rogių istorija
Arankonas

**Arankonas** () – gyvenvietė ir savivaldybė Ispanijoje, Kastilijos–Leono rytuose, Sorijos provincijoje, 19 km nuo Sorijos, Almuerso kalnagūbrio pašlaitėje, prie Čavalindo ir Kanjuelo upelių. Verčiamasi žemdirbyste (rugiai, miežiai, kviečiai, saulėgrąžos) ir gyvulininkyste. Yra romėnų kelio (Saragosa–Astorga) liekanos, du miliarijai (atminimo stulpai), viduramžių laikotarpio šulinys, romaninė XVIII a. Šv. Mergelės Marijos Ėmimo į Dangų bažnyčia, Šv. Bartolomėjaus vienuolijos griuvėsiai.
Modunjas

**Modunjas** () – miestas Italijoje, Apulijoje, Bario provincijoje.

Vietovė gyvenama nuo senovės, bet miestas įkurtas tik viduramžiais, normanų laikais. Iki 1970 m. jis vertėsi žemės ūkiu, bet įkūrus pramonės zoną, tapo vienu iš svarbesnių pramonės centrų apylinkėse.
Zamnaunas

**Zamnaunas** (, ) – kurortinis Šveicarijos kalnų miestelis Alpėse prie pat sienos su Austrija, 1846 m aukštyje, turintis apie 800 gyventojų. Vyraujanti yra vokiečių kalba.

## Kalnų slidinėjimo kurortas

Zamnaunas sujungtas lynų keliais su garsiu austrų
kalnų slidinėjimo centru Išglyje. Tai *Silvretta Arena Ischgl-Samnaun* kalnų slidinėjimo centras, kartu šis slidinėjimo regionas yra vienas didžiausių, pagarsėjęs kaip pats žinomiausias Europos pramoginis kalnų slidinėjimo centras vakarų Alpėse. Pirmasis dviaukštis kabelinis keltuvas pasaulyje, *Samnaun Twinliner* kas aštuonias minutes pakelia žiemos sporto gerbėjus į 2488 metrų aukštį.  Nuo lapkričio pabaigos iki gegužės pradžios Silvretta Arena pritraukia žiemos poilsio mėgėjus garantuotu sniegu, puikiomis slidinėjimo sąlygomis ir protinga šiuolaikinių keltuvų sistema. Samnaun – snieglentininkų rojus, čia yra vienas iš pačių stambiausių *fun* parkų Europoje. 
132 km ilgio trasas aptarnauja 40 keltuvų, įskaitant  3 funikulierius, 24 krėslinius, 2 gondolinius ir 11 užtempiančių keltuvų. Pagrindiniai dumenys:
* Slidinėjimo zonos aukščiai – nuo 1700 iki 2900 m,
* Aukščių skirtumas – 1200 m,
* Bendras trasų ilgis – 218 km,
** mėlynos trasos (pradedantiesiems) – 38 km,
** raudonos trasos (vidutinio sudėtingumo) – 132 km,
** juodos trasos (sudėtingos) – 48 km,

## Šaltiniai

## Nuorodos

* Oficiali svetainė
* Zamnauno istorija 
* Turizmas Zamnaune
Ribiniškiai

**Ribiniškiai** (, nuo 1938 m. birželio 2 d. *Ribbenau*, 1945–1946 m. , nuo 1946 m. ***Uvarovas***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Čistyjė Prudų kaimo gyvenvietės kaimas, Romintos girioje, į pietryčius nuo Mielkiemio.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities kaimas. 1928 m. rugsėjo 30 d. prijungti Naujieji Pelkavai. 1946 m. balandžio 7 d. – rugsėjo 6 d. Stalupėnų rajono (), vėliau Nesterovo rajono, 1947–2008 m. Kalinino apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Marussia F1

**Marussia F1** – buvusi Formulės 1 komanda, turėjusi bazę Banberio mieste. Komandos ištakos yra 2010 m. debiutavusi Virgin Racing ekipa. Vėliau pastaroji pakeitė pavadinimą į Marussia Virgin Racing, o nuo 2012 m. turėjo savo atskirą komandą.

2014 m. Monako lenktynėse ekipa pelnė pirmuosius taškus istorijoje – Jules Bianchi finišavo devintas ir taip pelnė pirmuosius taškus iš Rusijos kilusiai ekipai.

2014 m. Japonijos lenktynėse sunkią galvos traumą patyrė J. Bianchi, todėl kitose lenktynėse Rusijoje ekipai atstovavo tik vienas Max Chilton. Po šių lenktynių ekipa paskelbė apie sunkią savo finansinę padėtį bei tai, kad nedalyvaus JAV ir Brazilijos lenktynėse.

2014 m. lapkričio 7 d. komandos bankroto administratoriai paskelbė apie jos pardavimą ir uždarymą. Taip baigėsi Marussia ekipos trejų metų Formulėje 1 istorija.

## Šaltiniai
Lotus F1

**Lotus F1 Team** – Formulės 1 komanda iš Jungtinės Karalystės. Komanda debiutavo 2012 m., kai pakeitė iki tol buvusią Renault F1 ekipą. Lotus komandą valdo Liuksemburge įsikūrusi investicinė grupė Genii Capital. Komandos pavadinimas yra duotas pagal partnerystę su Lotus Cars.

Pirmą sezoną ekipa baigė 4-oje vietoje; jos lenktynininkai pelnė 9 podiumus ir vieną pergalę. Lotus atstovavo suomis Kimi Räikkönen ir prancūzas Romain Grosjean.

Antrąjį sezoną 2013 m. komandai atstovavo tie patys lenktynininkai. Pirmose sezono lenktynėse Australijoje K. Raikkonen pelnė pergalę. Vėliau ekipa dar pelnė 13 podiumų, tačiau vėl įskaitoje liko ketvirta.

2014 m. sezoną komandoje suomį pakeitė Pastor Maldonado iš Venesuelos. Taip pat komandai pradėjo vadovauti verslininkas Gérard Lopez. Šį sezoną komandą sekė daug sunkumų; lenktynininkai tik tris kartus sugebėjo finišuoti taškų zonoje. Sezoną ekipa baigė 8 vietoje.

## Komandos rezultatai

## Šaltiniai

## Nuorodos
* Komandos tinklalapis
Duke de Kašijasas

**Duke de Kašijasas** () – miestas pietryčių Brazilijoje, Rio de Žaneiro valstijoje, tuoj į šiaurę nuo Rio de Žaneiro ir įeina į jo aglomeraciją. Yra priemiestinio geležinkelio linija. Tekstilės, mašinų gamybos, naftos perdirbimo, chemijos pramonė. Veikia Rio de Žaneiro universiteto filialas. Yra XVIII a. barokinė bažnyčia, teatras, muziejus.

## Istorija

Vietovė apgyvendinta nuo XVI–XVII a., tačiau Duke de Kašijasas oficialiai įkurtas tik 1943 m. Pavadintas Kašijaso kunigaikščio Luís Alves de Lima e Silva garbei.

## Šaltiniai
Crocodylus

***Crocodylus*** Didžiausia rūšių skaičiumi tikrųjų krokodilų (*Crocodylidae*) šeimos gentis. 

## Rūšys
Taksonomija dar galutinai nenusistovėjusi. Kartais briaunagalvio krokodilo porūšis Crocodylus porosus raninus yra išskiriamas į atskirą rūšį. Taip pat, dykuminis krokodilas (*Crocodylus suchus*) dažnai priskiriamas kaip Nilo krokodilo porūšis.
Genčiai taip pat nuo seno priskiriamas ir *[[Crocodylus cataphractus]]*, nors, remiantis genetiniais tyrimais, jis yra išskirtas į atskirą gentį *[[Mecistops]]*.

## Filogenezė
Sudaryta remiantis 2011 m. Robert W. Meredith, Evon R. Hekkala, George Amato ir John Gatesy atliktais filogenetiniais tyrimais.

## Šaltiniai
Nilopolis

**Nilopolis** () – miestas pietryčių Brazilijoje, Rio de Žaneiro valstijoje, 27 km į vakarus nuo Rio de Žaneiro (įeina į jo aglomeraciją). Yra priemiestinio geležinkelio linija. Metalurgija, chemijos, popieriaus, tekstilės, maisto pramonė. Mieste veikia žymi sambos mokykla.

## Istorija

Vietovė apgyvendinta nuo XVII a., tačiau pats Nilopolio miestas įkurtas 1947 m.

## Šaltiniai
Volta Redonda

**Volta Redonda** () – miestas pietryčių Brazilijoje, Rio de Žaneiro valstijoje, Pietų Paraibos slėnyje, 130 km į vakarus nuo Rio de Žaneiro. Pro miestą eina Rio de Žaneiro–San Paulo geležinkelis ir automagistralė. Mieste veikia didžiausias Lotynų Amerikoje plieno gamybos kombinatas („Companhia Siderúrgica Nacional“), kuriam tiekiama geležies rūda iš Itabiros, o akmens anglys – iš Santa Katarinos). Taip pat chemijos pramonė.

## Istorija

Gyventojai vietovėje kūrėsi nuo XIX a. Plieno kombinatas pastatytas 1941 m., o 1954 m. Volta Redonda gavo miesto statusą.

## Sportas
* „Volta Redonda“ – futbolo klubas;
* „Volta Redonda“ – regbio klubas;
* Estádio General Sílvio Raulino de Oliveira, dar žinomas Estádio da Cidadania pavadinimu – futbolo stadionas.
* Kartodromas

## Šaltiniai
Durnių laivas

**Durnių laivas** – Vytauto Petkevičiaus knyga, išleista 2003 m. rudenį. Knygoje rašoma apie Sajūdžio, Nepriklausomybės paskelbimo ir atkurtos valstybės dešimtmečio laikotarpius, kurių stebėtojas ir dalyvis buvo pats rašytojas. Autorius kritiškai, su ironija atsiliepia apie kitus tų įvykių dalyvius, nuveiktus darbus.

Knyga sukėlė audringą visuomenės reakciją, pakeitė paties autoriaus, kaip rašytojo, įvaizdį. Literatūros kritikai rašė, jog tai „vienas problemiškiausių šiuolaikinės lietuvių literatūros tekstų“. Tik išspausdinta knyga buvo labai populiari, prie jos stovėdavo eilės netgi skaitymui bibliotekose.

Knygoje, be kita ko, teigiama, kad Vytautas Landsbergis-Žemkalnis neva buvo „Hitlerio draugas“, be to, jis esą bendradarbiavo su KGB. Vytautas Landsbergis iškart po knygos išleidimo kreipėsi į teismą, reikalaudamas pripažinti skleidžiamą šmeižtą. Teismo procesai baigėsi tik 2011 m. kovą, autoriui jau mirus. Teismas pripažino jog knygoje „paskleisti duomenys neatitiko tikrovės“. 2018 metais Europos Žmogaus Teisių Teismas šį nuosprendį patvirtino. Europos Žmogaus Teisių Teismas taip pat sutiko, kad ginčijami teiginiai buvo faktai (duomenys), o ne nuomonė. Todėl nacionaliniai teismai galėjo prašyti įrodyti šių teiginių atitikimą tikrovei.

Tolimesnis jau atspausdintos knygos platinimas ar jos perleidimas su melagingais teiginiais yra uždraustas.

## Šaltiniai
Embraer

**Embraer S.A.** () – Brazilijos kompanija, besispecializuojanti civilinių ir karinių oro lainerių bei jų dalių gamyboje. Kompanija buvo įkurta 1969 m., šiuo metu savo bazę turi Brazilijos mieste San Žozė dos Kampose.

„Embraer“ laikoma ketvirta pagal dydį aviacijos įmonė pasaulyje ir pati didžiausia Brazilijos eksportuotoja.

## Istorija

Pats pirmasis kompanijos sukonstruotas lėktuvas buvo transportui skirtas „Embraer EMB 110 Bandeirante“. Iš pradžių įmonė priklausė šalies vyriausybei, o pradėjus augti 1994 m. buvo parduota vietiniams verslininkams. 2008 m. vyriausybei priklausė 0,3% kompanijos akcijų.

## Nuorodos

* Oficiali Embraer svetainė

## Šaltiniai
Niterojus

**Niterojus** () – miestas pietryčių Brazilijoje, Rio de Žaneiro valstijoje, Rio de Žaneiro aglomeracijoje, prie Guanabaros įlankos žiočių Atlanto vandenyne. Tiltu per įlanką sujungtas su Rio de Žaneiru. Yra nedidelis uostas. Laivų statybos, maisto, chemijos pramonė. Vystomas turizmas. Yra Fluminezės federalinis universitetas, keli institutai, šiuolaikinio meno muziejus (architektas Oscar Niemeyer).

## Istorija

Gyvenvietė pradėjo kurtis nuo 1573 m., o 1819 m. įkurta oficialiai ir pavadinta *Vila Real da Praia Grande*. 1835 m. miestas pervadintas į Niterojų. 1834–1894 m. ir 1903–1975 m. Niterojus buvo Rio de Žaneiro valstijos sostine.


Image:Santa Cruz fort.JPG|Santa Kruzo fortas
Image:MAC Niterói, noturna.jpg|Šiuolaikinio meno muziejus
Image:Favela-Niteroi.JPG|Niterojaus favelos


## Šaltiniai
Londrina

**Londrina** () – miestas pietų Brazilijoje, Paranos valstijoje, 370 km į šiaurės vakarus nuo Kuritibos. Yra oro uostas, geležinkelio stotis (architektas Oscar Niemeyer). Maisto (ypač kavos apdirbimo), medienos apdirbimo pramonė. Kavos auginimo regiono prekybinis centras. Veikia universitetas, istorijos bei meno muziejai, katedra, įvairių kitų religijų maldos namai.

## Istorija

XX a. pr. į vietovę ėmė keltis anglų imigrantai. 1934 m. įkurta Londrina (pavadinimas kilo nuo portugališko Londono pavadinimo). Suklestėjo kaip kavos auginimo centras.

## Šaltiniai
Paranos plynaukštė

**Paranos plynaukštė** () – lavos plynaukštė Brazilijoje, Brazilijos plokščiakalnio pietuose. Sudaryta daugiausia iš 250–1025 m storio lavos sluoksnio. Būdingas aukštis – 400–600 m. Pietuose ir rytuose apribota struktūrinių Sera Žeralio terasų ir Botukatu kuestos.

Paviršių dengia vidutiniškai drėgni (tame tarpe araukarijų) miškai, pietuose – bemiškės savanos. Verčiamasi gyvulininkyste, javų, vynuogių, tabako auginimu.

## Šaltiniai
Nardo

**Nardo** () – miestas Italijoje, Apulijoje, Lečės provincijoje.

## Istorija

Nardo regionas gyvenamas nuo paleolito laikų, mesapiai įkūrė gyvenvietę 1000 m. pr. m. e. Romėnai užėmė Nardo 269 m. pr. m. e. ir per jį nutiesė Via Traiana. Po Romos imperijos žlugimo miestą valdė lombardai ir Bizantija.

1055 m. Nardo užėmė normanai, o juos išstūmė Anžu dinastija 1266 m. Aragonas atidavė Nardo 1497 m. Andrea Matteo Acquaviva, kurio sūnus Belisario tapo pirmuoju Nardo kunigaikščiu ir platino Renesansą mieste.

1647 m. Nardo sukilo prieš ispanų valdžią, bet vietininko kariai žiauriai numalšino sukilimą.

## Galerija

Image:Chiesa di San Domenico1.jpg|Šv. Dominyko bažnyčia
Image:Nardò0001.jpg|Šv. Dominyko bažnyčios fasado detalė
Image:Piazza Salandra con il palazzo comunale, Nardò, Puglia.jpg|Salandros aikštė
Image:Chiesa di San Giuseppe Nardò.jpg|Šv. Juozapo bažnyčia


## Šaltiniai
Ponta Grosa

**Ponta Grosa** () – miestas pietinėje Brazilijoje, Paranos valstijoje, 103 km į vakarus nuo Kuritibos. Transporto mazgas (geležinkeliai į Kuritibą, San Paulą, Santa Mariją). Chemijos, medienos apdirbimo, maisto pramonė. Veikia du universitetai, keletas muziejų, operos teatras, meno galerija.

## Istorija

Ponta Grosa įkurta 1822 m., o miesto statusą gavo 1855 m.

## Šaltiniai
Petrikaičiai (Prigorodnojė)

**Petrikaičiai** (, nuo 1938 m. birželio 2 d. *Schützenort*, 1945–1946 m. , nuo 1946 m. ***Prigorodnojė***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Prigorodnojės kaimo gyvenvietės kaimas, į rytus nuo Nesterovo prie kelio .

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Stalupėnų apskrities kaimas. 1946 m. balandžio 7 d. – rugsėjo 6 d. Stalupėnų rajono (), vėliau Nesterovo rajono, 1947 m. birželio 25 d. – 2008 m. birželio 30 d. Prigorodnojės apylinkės (*Пригородный cовет*) centras.

|}

## Gyventojai

## Apylinkė

Apylinkės teritorijoje buvo šios gyvenvietės: 

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Vilar sur Oljonas

**Vilar sur Oljonas** () – kurortinis Šveicarijos kalnų miestelis Vo kantone, 1258 m aukštyje, turintis apie 4300 gyventojų.

Miestelį supa vaizdingi Alpių kalnai, iš jo matyti Monblano viršukalnė. Su gretimais rajonais susisiekiama maršrutu „*Chemin de fer Bex-Villars-Bretaye*“ siauruoju dantytuoju geležinkeliu, į *Roc d’Orsay* patenkama gondoliniu keltuvu. Veikia brangiausios Europoje *Collège Alpin International Beau Soleil* ir *Aiglon College* privačios internatinės bendrojo lavinimo mokyklos.

## Kalnų slidinėjimo kurortas

Vilaras sujungtas lynų keliais su kaimyniniais kalnų slidinėjimo centrais *Gryon*, *Meilleret*, *Isenau* ir *Glacier 3000*. Vilare veikia įvairaus sudėtingumo 100 km slidinėjimo trasų, kurias aptarnauja 34 įvairių konstrukcijų keltuvai. Taip pat yra snieglentininkų ir akrobatinio slidinėjimo sniego parkas, 2 km rogučių trasa, dengta ir atvira ledo čiuožyklos. Be žiemos sporto malonumų yra didelis uždaras sporto centras, vienas geriausių Europoje akvaparkas. Pagrindiniai duomenys:
* Kalnų slidinėjimo trasų ilgis – 100 km.
* Bendras trasų ilgis, įskaitant gretimus slidinėjimo rajonus *Villars-Gryon-Meilleret-Isenau-Glacier 3000* – 225 km,
* Slidžių kroso trasos – 50 km.

## Šaltiniai

## Nuorodos
*
Rūro stadionas

**Rūro stadionas** () – futbolo stadionas Bochume, Rūro srityje, Vokietijoje. Talpina 31 328 žiūrovus. Namų rungtynes žaidžia VfL Bochum futbolo klubas.

## Istorija

Sporto aikštė atidaryta 1911 m. spalio 8 d. Pirmąsias rungtynes TuS Bochum sužaidė prieš VfB Hamm, jų atėjo pasižiūrėti apie 500 žiūrovų. Klubas pasistatė stadioną 1921 m.

Vietų skaičius buvo padidintas. Darbai buvo pradėti 1976 m. kovą ir tęsėsi iki 1979 m. liepos. Techniškai ši rekonstrukcija yra *perstatytas stadionas*, bet oficialiai skaitoma kaip stadiono vietų padidinimas. Pirmosios varžybos rungtynės sužaistos 1979 m. liepos 21 d. prieš SG Wattenscheid 09. Pagal rėmėjus 2006–2016 m. vadinosi „Rewirpower“, nuo 2016 m. „Vonovia“ stadionu.

Stadione 1983 m. birželio 15 d., *Serious Moonlight Tour* turo metu, koncertavo anglų dainininkas David Bowie.

## Šaltiniai

## Nuorodos

* VfL Bochum oficiali svetainė
Žemyninis taipanas

**Žemyninis taipanas** (*Oxyuranus microlepidotus*) – aspidinių (*Elapidae*) šeimos gyvačių rūšis, priklausanti taipanų (*Oxyuranus*) genčiai. Paplitusi centrinėse Australijos srityse, ypač Eiro ežero regione. Laikoma nuodingiausia gyvate pasaulyje.

Žemyninis taipanas yra ~1,8 m ilgio, nors atskiri individai gali užaugti iki 2,5 m. Kūnas žiemą tamsios spalvos, su rudais, žalzganais atspalviais, o vasarą geltonas su juodais žvyneliais. Kūno spalvą keičia, kad palengvintų termoreguliaciją.

Maitinasi graužikais, kitais smulkiais žinduoliais, paukščiais. Auką žudo vienu įkirtimu, vėliau palaukia, kol ši žus, ir grįžta jos praryti. Deda 1-12 kiaušinius į apleistus gyvūnų urvus. Jaunikliai išsirita per 2 mėnesius. Gyvatė baikšti ir suerzinta yra linkusi pasitraukti, o ne pulti.

Žemyninio taipano nuodai sudaryti iš labai stipraus neurotoksino taipoksino ir fermento proteazės. Vienu įkirtimu gyvatė suleidžia vidutiniškai 44 mg nuodų. Vidutinė mirtina dozė pelei yra 30 μg/kg. Nors šis roplys – mirtinai nuodingas, žmonės nuo šios gyvatės nukenčia retai, be to, yra sukurti veiksmingi priešnuodžiai.

## Galerija

Vaizdas:FierceSnakeOlive.jpg|Vasarinė kūno spalva
Vaizdas:Oxyuranus microlepidotus 1.jpg
Vaizdas:Fierce Snake Range.jpg|Paplitimo arealas


## Šaltiniai
MSV arena

**MSV arena** (1921–2003 m. *Wedaustadion*) – futbolo stadionas Duisburgo miesto Vėdau kvartale, Šiaurės Reino-Vestfalijos federacinėje žemėje, Vokietijoje. Talpina 31 500 žiūrovų. Jame namų rungtynes žaidžia MSV Duisburg.

## Istorija

Stadionas čia veikė nuo 1922 m., 2003–2004 m. perstatytas. Naujasis stadionas atidarytas 2004 m. lapkričio 8 d. Pagal rėmėjus nuo 2010 m. vadinama „Schauinsland-Reisen“ arena.

## Galerija

MSV-Arena Stehtribüne.JPG|Steh tribūna
Schema MSV-Arena.svg
UEFA Cup Finale MSV-Arena.jpg
Haupttribüne MSV-Arena.jpg|Haupt tribūna


## Nuorodos

* Oficiali stadiono svetainė
Pelotasas

**Pelotasas** () – miestas pietų Brazilijoje, Pietų Rio Grandėje, Patoso lagūnos pakrantėje, netoli San Gonsalo protakos, 270 km į pietvakarius nuo Porto Alegrės. Yra oro uostas. Maisto (ypač mėsos šaldymo) pramonė. Taip pat tekstilės, odos apdirbimo, popieriaus ir celiuliozės pramonė. Žemdirbystės (persikai, ryžiai, šparagai, agurkai) ir gyvulininkystės regiono prekybinis centras. Yra XIX a. bei šiuolaikinės architektūros paminklų. Veikia universitetas.

## Istorija

Gyvenvietė pradėjo kurtis nuo 1780 m., o oficialiai įkurta 1812 m. Miesto teisės suteiktos 1835 m. XIX a. Pelotasas buvo vienas pagrindinių džiovintos mėsos (kuria maitinosi daugiausia vergai) tiekėjų.

## Šaltiniai
Rudolf Harbig stadionas

**Rudolf Harbig stadionas** – stadionas Dresdene, Saksonijoje, Vokietijoje. Namų rungtynes žaidžia Dynamo Dresden. Pavadintas Dresdene gimusio olimpinio bėgiko Rudolf Harbig (1913–1944) garbei.

## Istorija

Stadiono vietoje nuo 1874 m. vyko įvairūs sporto renginiai. Stadionas atidarytas 1923 m. gegužės 16 d. Renovuotas 1951 m. ir 1990 m., 2009 m. įgavo dabartinę formą. Tų pačių metų rugsėjo 15 d. buvo oficialiai atidarytas. Atidarymo dieną buvo sužaistos draugiškos rungtynės tarp Dynamo Dresden ir FC Schalke 04, kurias „Dynamo“ pralaimėjo rezultatu 1–2.

Stadionas daug kartų keitė pavadinimą: Dresdner Kampfbahn (1923–1937), Ilgen-Kampfbahn (1937–1945), Rudolf-Harbig-Stadion (1951–1971), Dynamo-Stadion (1971–1990), Rudolf-Harbig-Stadion (1990–2010), Glücksgas-Stadion (2010–2014), Stadion Dresden (2014–2016), DDV-Stadion (2016–2018), Rudolf-Harbig-Stadion Dresden (nuo 2018 m.).

## Galerija

Rudolf Harbig- Stadium.jpg
Rudolf Harbig Stadion Tribüne VIP Stand November 2009.jpg
Dresden-Rudolf-Harbig-Stadion-gp.jpg


## Nuorodos

* Oficiali stadiono svetainė
Terek stadionas

**Terek stadionas** yra įvairios paskirties stadionas Grozne, Rusijoje. Daugiausiai naudojamas futbolo varžyboms. Atidarytas 2011 m. gegužės 11 d. Talpina 30 000 žiūrovų. Pradėtas statyti 2006 m., baigtas 2011 m. Namų rungtynes žaidžia FK Terek Groznyj, prieš tai klubas žaidė *Sultan Bilimkhanov* stadione.

Pirmosios Rusijos Premjer lygos varžybos buvo sužaistos 2011 m. gegužės 21 d. prieš FK Anži Mahačkala. Terek klubas laimėjo rungtynes 1–0. Įvartį pelnė Blagoy Georgiev.

## Šaltiniai

## Nuorodos
* Oficiali stadiono svetainė
Centrinis stadionas (Kazanė)

**Centrinis stadionas** – įvairios paskirties stadionas Kazanėje, Tatarstane, Rusijoje. Daugiausiai naudojamas futbolo varžyboms. Jame namų rungtynes žaidžia Rubin Kazan. Atidarytas 1960 m. Talpina 30 133 žiūrovus. Pirmosios futbolo varžybos buvo sužaistos prieš FC Trubnik, kurias Kazanės klubas laimėjo rezultatu 4–1.

2010 m. UEFA suteikė keturių žvaigždučių sertifikatą.

## Šaltiniai

## Nuorodos
* Stadiono nuotrauka
Kuban stadionas

**Kuban stadionas** yra įvairios paskirties stadionas Krasnodare, Rusijoje. Daugiausiai naudojamas futbolo varžyboms.

## Istorija
Stadionas atidarytas 1960 m. spalio 30 d.

Pirmosios futbolo varžybos buvo sužaistos 1961 m. gegužės 14 d. TSRS futbolo čempionate tarp Spartak Krasnodar ir Dinamo Stavropol klubų.

Nuo 2018 m. arenoje žaidžia FK Urožaj Krasnodar.

## Talpa
Jame telpa 31 654 žiūrovai.

## Šaltiniai

## Nuorodos
* Kuban stadionas
Centrinis stadionas (Volgogradas)

**Centrinis Volgogrado stadionas** () yra įvairios paskirties stadionas Volgograde, Rusijoje. Pastatytas 1962 m. Daugiausiai naudojamas futbolo varžyboms. Jame namų rungtynes žaidžia SC Rotor Volgograd. Stadione telpa 32 120 žiūrovų. Vietų skaičių planuojama padidinti iki 45 015, artėjančiam 2018 m. FIFA futbolo čempionatui.

## Nuorodos
* Stadiono svetainė
Spartako stadionas (Vladikaukazas)

**Spartak stadionas** () yra įvairios paskirties stadionas Vladikaukaze, Rusijoje. Daugiausiai naudojamas futbolo varžyboms.  Jame namų rungtynes žaidžia FK Alaniâ Vladikavkaz. Stadionas pastatytas 1962 m. Talpina 32 464 žiūrovus.

## Nuorodos
* Stadiono info
Žemės susitikimas dėl darnios plėtros

**Pasaulio aukščiausio lygio susitikimas dėl darnios plėtros** (*World Summit on Sustainable Development*; kartais įvardinamas kaip **Johanesburgo susitikimas** arba **Rio+10**) buvo Jungtinių Tautų rengta aplinkos apsaugos ir darniosios plėtros klausimams skirta tarptautinė konferencija, vykusi 2002 m. rugpjūčio 24 – rugsėjo 4 dienomis Johanesburge, Pietų Afrikoje. Joje dalyvavo 191 valstybės atstovai, tarp kurių buvo 104 šalių arba vyriausybių vadovai. Tradiciškai tuo pat metu vyko nevyriausybinių organizacijų forumas, sutraukęs daugiau nei 40 000 dalyvių, o Pasaulio darnios plėtros verslo taryba surengė verslo atstovų susitikimą.

## Istorija ir eiga

Pasiruošimas konferencijai buvo palyginti lėtas ir neišsamus. Buvo abejojama ar iš valstybių reikalauti stipresnių įsipareigojimų spręsti aplinkosaugos problemas, nes prieš dešimtį metų iškelti Rio konferencijos tikslai tebebuvo vangiai įgyvendinami. Nors buvo iškelta mintis įvesti aiškesnius laiko rėmus kiekvieno uždavinio įgyvendinimui, ji sulaukė pasipriešinimo iš JAV ir kitų valstybių.

## Rezultatas

Konferencijoje buvo priimta neambicinga Johanesburgo deklaracija dėl darnios plėtros, mažai ką naujo pasakiusi be to, kas įvardinta Rio deklraracijoje. Susitikimo pabaigoje paskelbtas Įgyvendinimo planas taip pat neišsprendė daugumos egzistavusių problemų. Jame daugiausia dėmesio teikiama vandens kokybei, energetikos subsidijų panaikinimui, energetikos efektyvumo didinimui, sveikatai kenksmingų cheminių medžiagų gamybos ir naudojimo kontrolei.

## Vertinimas

Konferencija yra vertinama kaip neįgyvendinusi daugelio jai keltų uždavinių ir nepastūmėjusi tarptautinių aplinkosaugos iniciatyvų į priekį. Iš kitos pusės jos metu sėkmingai sustiprintas ryšys tarp ekonomikos, aplinkos ir socialinių problemų, konferencija prisidėjo prie darnios plėtros sampratos vystymo.

## Nuorodos
* Oficialus puslapis
* Pasiruošimo konferencijai puslapis 

## Susiję straipsniai

* Žmogaus aplinkos konferencija
* Aplinkos ir plėtros konferencija
* Konferencija dėl darnios plėtros

## Išnašos
Molfeta

**Molfeta** () – miestas Italijoje, Apulijoje, Bario provincijoje. Miestas turi uostą, yra 25 km į šiaurės vakarus nuo Bario.

## Istorija

Seniausiai nuolat gyvenama vieta apylinkėse yra neolitinė Pulo gyvenvietė, viena iš svarbiausių Pietų Italijoje. Miestas kilo iš mažo žvejų kaimo, rasta žvejų kapų, datuojamų IV a. pr. m. e. Kaip uostą šią gyvenvietę naudojo Apulijos Ruvas. Pirmąkart uostas tarp *Turenum* (Tranis) ir *Natiolum* (Džiovinacas) minimas *Itinerarium Provinciarum Antonini Augusti* III a. vidury kaip *Respa*, bet tikriausiai tai iškraipyta *Melpha*.

Pirmas oficialus dokumentas mini miestą 925 m. lapkritį kaip *Melfi* Sant'Andrea pusiasalyje. Miestas išsiplėtė valdant Bizantijai, vėliau buvo užimtas lombardų ir prijungtas prie Benevento kunigaikštystės. Molfeta atrėmė pasikartojančius saracėnų išpuolius. Kaip nepriklausomas uostas ji prekiavo su Venecija, Aleksandrija, Konstantinopoliu, Sirija, Amalfiu ir Dubrovniku.

XI a. atvyko normanai ir dėl išsaugotos autonomijos miestas klestėjo dėl prekybos su rytais ir piligrimų, keliaujančių į Šventąją žemę. Kryžiuočiai leido klestėti miestui, o piligrimas Konradas Bavarietis taip sužavėjo miestą, kad tapo Molfetą globojančiu šventuoju (it. *San Corrado*). Anžu valdymo metu padėtis nesikeitė, bet atvykus Aragonui prasidėjo karai tarp prancūzų, ispanų ir italų. 1529 m. liepos 18-19 d. prancūzai nusiaubė miestą.
Ostūnis

**Ostūnis** () – miestas Italijoje, Apulijoje, Brindizio provincijoje.

## Istorija

Ostūnio apylinkės gyvenamos nuo akmens amžiaus. Manoma, kad miestą įkūrė mesapiai, o sugriovė Hanibalas. Tuomet jį atstavė graikai, pervadine *Astu néon* („Naujas miestas“).

Nusiaubtas po Romos imperijos žlugimo, miestas 996 m. atiteko normaniškai Lečės grafystei. 1300−1463 m. Ostūnis priklausė Taranto kunigaikštystei, o nuo 1507 m. atiteko Izabelei, Bario kunigaikštienei, Milano kunigaikščio Gian Galeazzo Sforza žmonai. Izabelei valdant mieste suklestėjo renesanso kultūra, ji globojo humanistus, tokius kaip vyskupas Giovanni Bovio. Mirus Izabelei 1524 m. miestas tapo kraičiu jos dukrai Bonai Sforcai, kuri ištekėjo už Lenkijos karaliaus Žygimanto Senojo. Bona valdė liberaliai ir kilniaširdiškai. 1539 m. ji liepė pastatyti bokštus pakrantėje, kad būtų apsisaugota nuo tikėtinos turkų, kurie valdė Balkanus, atakos.
Didieji Degėsiai

**Didieji Degėsiai** (, 1945–1946 m. , nuo 1946 m. ***Babuškinas***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Prigorodnojės kaimo gyvenvietės kaimas  prie kelio Nesterovas–Kudirkos Naumiestis.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Stalupėnų apskrities kaimas. 1946 m. balandžio 7 d. – rugsėjo 6 d. Stalupėnų rajono (), vėliau Nesterovo rajono, 1947 m. birželio 25 d. – 2008 m. birželio 30 d. Prigorodnojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
* Wikimapia
Aplinkkelis

**Aplinkkelis** – kelio arba greitkelio dalis, vedanti aplink gyvenvietę. Jis skirtas nukreipti pravažiuojantį transporto srautą nuo gyvenamųjų vietų, kuriose didelis eismo intensyvumas gali sutrukdyti gyvenvietės susisiekimą ar kelti pavojų aplinkai ar kitiems eismo dalyviams.

Nesant žemės paskirties kontrolės, prie aplinkkelių dažnai kuriasi gyvenamosios zonos, taip paversdamos aplinkkelį centrine miesto ar gyvenamojo rajono gatve. Ypač populiari praktika užsienyje – prekybos centrų ir logistikos kompanijų kūrimasis šalia miestų aplinkkelių.
Ruka

**Ruka**, arba **Rukatunturi** () – vienas stambiausių Suomijos kalnų slidinėjimo kurortų, įsikūręs Laplandijoje, Kuusamo rajone, ant *Rukatunturi* kalno, 490 m aukštyje. Žiemos sezonas trunka iki 250 dienų per metus. Pirmoji kalnų nusileidimo trasa atidaryta 1954 m.

Ruka garsėja tik Šiaurei būdingomis laisvalaikio leidimo pramogomis apskritus metus. Čia pilnai įrengta infrastruktūra ne tik masiniam turizmui, bet ir aukščiausio lygio varžyboms organizuoti. Rukoje pravedama:
* šiaurės rungčių slidinėjimo (*Nordic skiing*) Pasaulio taurė,
* šiaurės dvikovės sezono pradžia (*Nordic Opening*),
* šuolių su slidėmis Pasaulio taurė (K-120 tramplinas),
* nacionalinės bei tarptautinės kasmetinės kalnų slidinėjimo ir akrobatinio slidinėjimo varžybos.
 
## Pagrindiniai duomenys

* Slidinėjimo sezono trukmė – nuo spalio mėn. vid. iki birželio mėn. pradžios,
* Aukščiausia vieta (virš jūros lygio) – 492 m,
* Bazinė stotis – 291 m,
* Aukįčių skirtumas – 201 m,
* Kalnų nusileidimo trasų – 29, iš jų 23 apšviečiamos, 
** mėlynos trasos – 11,
** raudonos trasos – 13,
** juodos trasos – 5,
* Keltuvų skaičius – 20,
* Sniego patrankų – 90,
* Sniego lyginimo mašinų – 5,
* Sniego motociklų maršrutų ilgis – 600 km,
* Lygumų slidinėjimo trasų – 500 km,
* Sniego parkas, snieglenčių zonos.
Be žiemos sporto šakų, kitos aktyvios veiklos rūšys Rukos ir Kuusamo rajone:
* Pėsčiųjų turizmo maršrutų ilgis – 160 km,
* Dviračių maršrutų ilgis – 605 km,
* Vandens maršrutų ilgis – 350 km,
* Kanojų irklavimo maršrutų ilgis – 100 km,
Kita: 
* Elnių ir šunų kinkinių, keturračių, paukščių stebėjimo safariai, žygiai sniego batais, poledinė žūklė, sauna, Kalėdų senio rezidencijos lankymas.

## Nuorodos

* Rukos-Kuusamos kelionių gidas 
* Rukos slidinėjimo kurorto svetainė
* Oficiali Rukos-Kuusamo svetainė 
* Pasaulio taurės varžybos Rukoje                                                


Vaizdas:Ruka village, Finland.jpg|Rukos kaimas
Vaizdas:Tracked taxi Ruka.jpg|Rukos taksi
Vaizdas:Ruka 01.jpg|Vaizdas į kalną
Vaizdas:Smoke Sauna (395139052).jpg|Tradicinė pirtelė – sauna


## Taip pat skaitykite

* Levis
Levis (reikšmės)

Žodis **Levis** reiškia:

* levis – akstimi ginkluotas ankstyvosios Romos respublikos legiono karys,
* Levis – slidinėjimo kurortas Suomijoje,
* Levis – sala Škotijoje, Hebridų salose,
* Levis – viena iš apskričių Kvebeke Kanadoje,
* **Levis** – džinsų prekinis ženklas.

Panašiai skambančias pavardes žr. straipsnyje Lévi.


Vaizdas:Levi Blackview.JPG|Levio kurortas
Vaizdas:UigLoch.jpg|Levio sala
Vaizdas:Mesa Verde spear and knife.jpg|Levio ginklas
Vaizdas:Levi's 506 back.jpg|„Levis“ džinsai
Vaizdas:Eliphas Levi 1874.jpg|Okultizmo pradininkas E. Levi
Žoinvilis

**Žoinvilis** () – miestas pietinėje Brazilijoje, Santa Katarinos valstijoje, 180 km į šiaurę nuo Florianopolio. Tai didžiausias valstijos miestas. Yra oro uostas, plentai į Kuritibą ir Florianopolį. Mašinų ir automobilių gamybos, elektronikos, maisto ir kt. pramonė. Veikia keletas universitetų.

## Istorija

Žoinvilį 1851 m. įkūrė imigrantai iš Vokietijos, Norvegijos ir Šveicarijos. Pavadintas Žoinvilio princo Fransua garbei.
Jakų žiedinė sankryža

**Jakų žiedinė sankryža** arba **Jakų žiedas** – šalia Klaipėdos esanti skirtingų lygių sankryža. Sudaryta iš žiedinės sankryžos ir virš jos pastatytų estakadų. Jungia magistrales  (Vilniaus plentas), , ,  ir Tilžės gatvę (Klaipėda).

Iki rekonstrukcijos, Jakų žiedas buvo intensyviausiai šalyje naudojama užmiesčio žiedinė sankryža, kuria kasdien pravažiuodavo apie 25 tūkst. automobilių. Kitais šalies užmiesčio žiedais kasdien vidutiniškai pravažiuoja 3-6 tūkst. automobilių.

Dėl eismo kamščių žiedas rekonstruotas į trijų lygių sankryžą. Pirmasis rekonstrukcijos etapas yra tiesioginės antro lygio estakados iš A1 į Vilniaus plentą ir atgal bei antrasis etapas – trečio lygio estakada iš A13 į A1.

Jakų žiedinės sankryžos rekonstrukcija buvo finansuota iš ES struktūrinės paramos ekonomikos augimo veiksmų programos fondų skirtų, transeuropinių transporto tinklų plėtros įgyvendinimui. Darbus vykdė AB „Kauno Tiltai“. Planuojamas ir trečiasis etapas, kada jungiamaisiais keliais nuo esamų estakadų bus sujungtas 141 krašto kelias ir magistralinis kelias A1.

## Pirmasis rekonstrukcijos etapas

2010 m. gruodžio 17 d., užbaigus pirmąjį Jakų žiedo rekonstrukcijos etapą, atidarytas eismas ilgiausia šalyje – 610 m ilgio – estakada. Ja galima važiuoti virš žiedo Kauno – Klaipėdos ir Klaipėdos – Kauno kryptimis.

Pirmasis etapas kainavo 82,3 mln. litų.

## Antrasis rekonstrukcijos etapas

2012-ųjų lapkričio 30 dieną atidaryta 552 m ilgio A13 – A1 (Palangos–Kauno) ir 317 m ilgio A1 – A13 (Kauno–Palangos) estakadas. Sankryžoje rekonstruota ir naujai nutiesta 4,54 km kelių, 1,55 km pėsčiųjų ir dviračių takų, įrengtas apšvietimas bei daugiau kaip kilometras triukšmą slopinančių sienelių.

Antrasis etapas kainavo 58,8 mln. litų.

## Projekto eiga

2025 m. duomenimis, Jakų žiedo projektas nebuvo užbaigtas. Tiek darbo dienomis, tiek vasaros savaitgaliais spūstys transporto mazge tapusios nuolatiniu reiškiniu. 

## Šaltiniai

## Nuorodos

* Lietuvos Respublikos Susisiekimo ministerija
* ES parama Lietuvos transporto sektoriui
POS sistemos

**POS sistema** (), kitaip kompiuterinis **kasos terminalas**, yra naudojama vietose, kuriose vyksta atsiskaitymo operacijos. POS sistemą sudaro techninė įranga ir programinė įranga. 

## Istorija
### Programinė įranga iki 1990-ųjų
Pirmieji elektroniniai kasos aparatai buvo valdomi programinės įrangos, kurios funkcinės ir komunikacinės galimybės buvo ribotos. 1973-ųjų rugpjūtį IBM informavo, kad IBM 3650 ir 3660 parduotuvių sistemos buvo sujungtos į vieną kompiuterinę sistemą, kuri valdė parduotuvių POS 128 IBM 3653/3663 sistemas. Ši kompiuterinė sistema buvo pirmą kartą panaudota komercijoje. Įpusėjus 1974-iesiems ši sistema buvo įdiegta Pathmark tinklo parduotuvėse Naujajame Džersyje ir Dillard's universalinėse parduotuvėse. 
Viena pirmųjų mikroprocesoriumi kontroliuojama kasos aparatų sistema buvo išrasta William‘o Brobeck‘o ir nuo 1974 metų naudota McDonald's restoranuose.

### Modernioji programinė įranga po 1990-ųjų
1992 metais Martin‘as Goodwin‘as ir Bob‘as Henry sukūrė POS sistemos programinę įrangą, kuri galėjo veikti Microsoft Windows platformoje pavadinimu IT Retail. Nuo tada POS sistemų taikymas buvo išvystytas Windows ir Unix platformose. Augant prekybininkų poreikiams, dėl spartaus personalinių kompiuterių technologijų ir programinės įrangos vystymosi, kartu augo ir POS sistemų funkcionalumas. 

## Naudojimas
### Mažmeninė prekyba
POS sistemos daugiausiai naudojamos mažmeninėje prekyboje. POS sistemą paprastai sudaro: kompiuterinis terminalas, fiskalinis blokas, kasininko ir kliento ekranai, gryniesiems pinigams skirtas stalčius, kvitų spausdintuvas, brūkšninių kodų skaitytuvas bei banko kortelių terminalas. Sistema gali būti komplektuojama ir su taip vadinamomis „check-out“ tipo svarstyklėmis, skirtomis sverti prekes kasininko darbo vietoje. POS sistemų programinė įranga atlieka daugybę funkcijų – pvz., programose yra išvystytos nuolaidų sistemos (promotion), kai galima naudotis kliento nuolaidų (loyalty) ir dovanų kortelėmis, rodyti reklamas klientams, spausdinti reklaminius kuponus ir t. t.

### Restoranų veikla
Dažniausiai restoranų programinei įrangai pritaikyta POS sistema turi liečiamąjį ekraną, kartais darbui pagreitinti naudojami nešiojami kompiuteriai, bevieliai delninukai (PDA). Naudojantis restoranų POS sistema galima atlikti prekybos operacijas realiu laiku. Naudojantis standartine restoranų POS sistemos programine įranga galima spausdinti kliento sąskaitą, užsakymus virtuvei ir barui, suteikti nuolaidas klientui panaudojant lojalumo korteles, spausdinti ataskaitas. Restoraninės  POS sistemos dažnai  turi lietimui jautrų ekraną, kompiuteris ir kasininko ekranas gaminami kaip vienas modulis. Taip sutaupomas darbo vietos plotas, nes sistema yra kompaktiška, ją paprasčiau prižiūrėti.

### Viešbučiai
POS sistemos programinė įranga įgalina sujungti kliento restorano sąskaitą su kambario sąskaita.

## Gamintojai
* IBM
* NCR
* Wincor NIxdorf 
* Epson
* Partnertech
* DigiPOS

Žymiausi restoranų ir viešbučių POS sistemų programinės įrangos gamintojai:
*  MICROS Systems
* Radiant Systems
* Squirrel Systems
Hyphaene petersiana

**Hyphaene petersiana** () – arekinių (*Arecales*) šeimos palmė. Palmės gimtinė – PAR, Namibija, Botsvana ir Zimbabvė.

## Augalo morfologija
Ši masyvi palmė užauga iki 25 m aukščio, auga po vieną, kartais kaip dvynės. Auga prie lokalių sezoninių vandens baseinų, upių, molingame ir sūriame dirvožemyje, nemėgsta Kalahario dykumos smėlio. Kamienas tiesus su pastorėjimu viduryje. Lapas vėduoklės formos – pirštuotas, pilkai žalios spalvos su geltonais segmentais ir su lapkotis yra 1,5–2 m ilgio. Lapo lapeliai a simetriški bazei, lapkotis su juodais dygliais.

Vyriški ir moteriški žiedai žydi ant atskirų medžių, vyriškasis žiedas mažesnis. Tamsiai rudos spalvos vaisiai beveik apvalūs 4-6 cm skersmens. Kiekvieno vaisiaus viduje yra viena balta sėkla, kuri vadinamas *augaliniu dramblio kaulu*. Sėklos viduje esantis skystis spalva ir skoniu primena kokosą.

## Vardai
Palmė pavadinta Berlyno profesorius Vilhelmo Peterso (1815–1863 m.), kuris XIX a. pradžioje aprašė Mozambiko gamtą, vardu. Ši hifenė dar vadinama: , }.

## Panaudojimas
Ši palmių rūšis labai panaši į Standžialapę hifenę, naudojama medienai, iš suplėšytų lapų pinami krepšiai. Maistui naudojama susmulkinti lapai ir kamieno šerdis. Palmės vaisiai maistui nenaudojami – tik bado metu, paprastai juos ėda žvėrys. Iš palmės sulčių gaminamas vynas ir *walende*.

## Išnašos

## Nuorodos
* Flora Library (Hyphaene petersiana).
Jungtinių Tautų Konferencija dėl darnios plėtros

**Jungtinių Tautų Konferencija dėl darnios plėtros** (arba **Rio+20**) – Jungtinių Tautų rengiama tarptautinė aplinkos apsaugos ir darniosios plėtros konferencija, vykusi 2012 m. birželio 20-22 dienomis Rio de Žaneire, Brazilijoje. Ji organizuota siekiant pažymėti Aplinkos ir plėtros konferencijos dvidešimtmetį, aptarti įgyvendintus ir esamus tikslus, naujus iššūkius.

Dvi didžiosios konferencijos temos buvo: 1) žalioji ekonomika darnios plėtros kontekste ir skurdo mažinimas; 2) institucinė darnios plėtros struktūra. Septynios iškeltos probleminės sritys: nedarbas, energija, miestai, maistas, vanduo, vandenynai, gamtos kataklizmai.

Be pagrindinės valstybių atstovų konferencijos tuo pačiu metu vyko atviras nevyriausybinių organizacijų forumas.

## Pasiruošimas

Iki konferencijos įvyko trys pasiruošiamieji susitikimai (2010, 2011 ir 2012 metais) bei trys tarpiniai susitikimai (du 2011 ir 2012 metais). Valstybės taip pat buvo kviečiamos teikti savo pasiūlymus dėl konferencijos turinio.

## Dalyviai

Konferencijoje dalyvavo apie 100 valstybių vadovai. Iš viso konferencijos renginiuose apsilankė apie 40 000 žmonių.

## Rezultatas

Iki prasidedant konferencijai buvo teigiama, kad jos metu valstybės sieks pasirašyti deklaraciją, kurios pirminė, 2012 m. sausį paskelbta versija susidejo iš 10 darnios plėtros tikslų ir pažado kurti darnią žaliąją ekonomiką. Be to buvo keliami siekiai priimti susitarimą dėl vandenynų apsaugos, sukurti tarptautinę aplinkos klausimais besirūpinančią agentūrą ir įsteigti ateities kartų ombudsmeno pareigybę.

Paskutinę konferencijos dieną dalyvaujančios šalys priėmė teisiškai neįpareigojantį dokumentą „Ateitis, kurios norime“ (), kuriame atnaujino įsipareigojimus siekti darnaus vystymosi. Jo turinys yra kritikuojamas dėl neambicingumo ir mažų pokyčių lyginant su 1992 m. priimta panašia deklaracija – Darbotvarke 21.

Konferencijoje taip pat buvo susitarta dėl darnaus vystymosi tikslų, kurie pakeistų 2015 m. pasibaigsiančius tūkstantmečio vystymosi tikslus, įsteigimo.

## Nuorodos
* Oficialus puslapis 

## Susiję puslapiai

* Žmogaus aplinkos konferencija
* Aplinkos ir plėtros konferencija
* Žemės susitikimas dėl darnios plėtros

## Išnašos
Varnininkai

**Varnininkai** (arba ***Didieji Varnininkai***; , nuo 1938 m. birželio 2 d. *Steinkirch*, nuo 1946 m. ***Zabolotnojė***, ) – buvęs kaimas (bažnytkaimis) Rytų Prūsijoje, Pilkalnio apskrityje, dabartinės Kaliningrado srities teritorijoje, Lobinio krante, 9 km į pietryčius nuo Pilkalnio, 10 km į šiaurės rytus nuo Stalupėnų.

## Istorija

Nadruvos žemės kaimo pavadinimas lietuviškos kilmės. Vienas seniausių kaimų Pilkalnio apskrities teritorijoje. 1556 m. pirmą kartą paminėtas mokesčių registre kaip dalis senesnio, didelio išsibarsčiusio *Warlauc* kaimo prie Briedupės. Smarkiai nukentėjo nuo 1709–11 m. maro: 1719 m. iš 40 buvusių sodybų net 31 buvo tuščios. Po maro atkelta kolonistų – daugiausia zalcburgiečių, pomeraniečių. 1734 m. iš 17 šeimų tik viena buvo lietuviškai kalbanti (*Pritzckus Grigatis*).

1863 m. iš gretimų Bildviečių, Pilkalnio, Stalupėnų, Viliūnų, Katniavos ir Širvintos parapijų kaimų sudaryta savarankiška Varnininkų evangelikų liuteronų parapija, iki tol kaimas priklausė Pilkalnio parapijai. Bažnyčia pastatyta tik 1895 m. – neoromaninio stiliaus plytinis pastatas su keturkampiu bokštu (neišlikusi – Antrojo pasaulinio karo ir pokario metais sunaikinta).

Iki 1723 m. priklausė Ragainės valsčiaus šaltyšiaus administruojamai Užpjaunių seniūnijai (vok. *Uschpionsches Schulzenamt*), 1723–1818 m. – Įsruties apskrities Diržkiemio valsčiui, 1818–1945 m. – Pilkalnio apskričiai ir 1874 m. įsteigtam Varnininkų valsčiui. Nuo 1946 m. balandžio 7 d. Nesterovo rajono, vėliau Krasnoznamensko rajono Dobrovolsko kaimo gyvenvietės teritorijoje. Pokario metais trumpai buvo gyvenamas, vėliau apleistas ir išnykęs.

|}

## Parapija

1939 m. Varnininkų parapijai priklausė 14 kaimo bendruomenių ir dviejų kaimo bendruomenių dalys Pilkalnio ir Stalupėnų apskrityse:

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Kaljario metropolinė provincija

**Kaljario metropolinė provincija**, iki 2016 m. – **Kaljario provincija** (, ) – Italijos provincija Sardinijos saloje. Provincijos sostinė – Kaljaris.

Provincijoje yra 70 savivaldybių. Didžiausios iš jų:

## Šaltiniai
Užbaliai (Voskresenskojė)

**Užbaliai** (, nuo 1928 m. rugsėjo 29 d. *Bruchhöfen*, 1945–1946 m. , nuo 1946 m. ***Voskresenskojė***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Prigorodnojės kaimo gyvenvietės kaimas, į pietryčius nuo Nesterovo.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Stalupėnų apskrities kaimas. 1946 m. balandžio 7 d. – rugsėjo 6 d. Stalupėnų rajono (), vėliau Nesterovo rajono, 1947 m. birželio 25 d. – 2008 m. birželio 30 d. Prigorodnojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
VTB Arena

**VTB Arena** – įvairios paskirties stadionas Maskvoje, Rusijoje. Jame vyksta ledo ritulio ir futbolo varžybos.

## Istorija

Šioje vietoje anksčiau stovėjo senasis „Dinamo“ stadionas, pastatytas 1928 m. Iš pradžių buvo pasagos formos, 1936 m. pristatyta rytinė tribūna. Stadione tilpdavo 36 540 žiūrovų. Stadione žaidė FK Dinamo Moskva, kurie paskiau laikinai buvo persikėlę į Maskvos priemiesčio Chimkų areną. Stadione taip pat vyko 1980 m. vasaros olimpinių žaidynių futbolo varžybos. 2008 m. senasis stadionas buvo uždarytas ir nugriautas. Jo vietoje 2018 m. lapkričio mėn. iškilo naujasis stadionas, publikai atvertas 2019 m. sausio mėn.

## Nuorodos
* Oficiali svetainė

## Šaltiniai
Bukovelis

**Bukovelis** () – Vakarų Ukrainos kalnų slidinėjimo kurortas 850-1372 m aukštyje virš jūros lygio Karpatų kalnuose. Jis įsikūręs netoli Polenicos kaimo, už 30 km į pietvakarius nuo Jaremčės, už 110 km nuo srities centro Ivano Frankivsko.   

Bukovelis – naujas, smarkiai besivystantis, pirmasis Ukrainoje europinės klasės kalnų slidinėjimo kurortas. Pradėtas statyti 2001 m., 2004 m. jau turėjo įrengtų 15 km trasų su 5 keltuvais, priėmė 180 tūkst. svečių. 2005-2011 m. toliau buvo intensyviai vystoma infrastruktūra, statomi sporto objektai. Nuo 2008 m. Bukovelis vystosi ir kaip balneologinis kurortas, nes turi nuosavų mineralinio vandens šaltinių.

## Pagrindiniai duomenys

* Slidinėjimo sezono trukmė – lapkritis-gegužė (teoriškai),
* Aukščiausia vieta (virš jūros lygio) – 1370 m (antras pagal aukštį Ukrainoje),
* Bazinė stotis – 900 m,
* Aukščių skirtumas – 470 m,
* Kalnų nusileidimo trasų skaičius – 61, tame skaičiuje: 
** mėlynos trasos – 12,
** raudonos trasos – 41,
** juodos trasos – 8,
* Bendras nusileidimo trasų ilgis – 50 km,
* Ilgiausia nusileidimo trasa – 2,1 km,
* Keltuvų skaičius (*Doppelmayer, Leitner*) – 16 (daugiausiai – 4, 3, 2-viečių krėslinių).

## Galerija

Трассы курорта.jpg
Коттеджи гостиницы "Буковель".png
Сноу Парк курорта Буковель.jpg
Большое озеро курорта Буковель.png
Подъёмник курорта Буковель.jpg
Снежная пушка Буковеля.png


## Nuorodos
* Bukovelio svetainė
* Žiemos Karpatų „Didysis trejetas“
* Bukovelio trasos
Metallurg stadionas

**Metallurg stadionas** yra futbolo stadionas Samaroje, Rusijoje. Namų rungtynes žaidžia PFK Krylʹâ Sovetov Samara. Stadionas pastatytas 1957 m. rugpjūčio 10 d. Talpina 33 001 žiūrovą.

## Galerija

Vaizdas:Metallurg stadium plan.PNG|Stadiono planas


## Nuorodos
* Stadiono svetainė